Το στρώμα θα αποδώσει καλύτερα αν ακουμπάει σε μια επιφάνεια με την οποία να μπορεί να λειτουργεί σαν ένα σύνολο. Η κατάλληλη επιφάνεια θα μεγιστοποιήσει τα ορθοπεδικά και ανατομικά χαρακτηριστικά του στρώματος και θα επηρεάσει την αντοχή και τη συμπεριφορά του σε βάθος χρόνου.
Στην περίπτωση που έχετε ξύλινο ή μεταλλικό κρεβάτι, θα πρέπει οπωσδήποτε να εξασφαλίσετε ότι το στρώμα σας θα τοποθετηθεί πάνω σε ορθοπεδικό τελάρο. Οι απλές ξύλινες σανίδες καλό είναι να αποφεύγονται, ενώ τα παλαιού τύπου εύκαμπτα μεταλλικά σωμιέ απαγορεύονται, αφού είναι πολύ πιθανό να καταστρέψουν το στρώμα σας.
Τα ορθοπεδικά τελάρα κατασκευάζονται με λάττες οξιάς και στιβαρό μεταλλικό πλαίσιο. Δεν τρίζουν, δεν σπάνε, δεν σκεβρώνουν και δεν μουχλιάζουν. Το ορθοπεδικό τελάρο βοηθάει το στρώμα σας να αποδώσει το 100% της ορθοπεδικότητάς του και το προστατεύει από τις φθορές.